Diari Oficial de la Generalitat Valenciana


Sumari del DOGV 3930, del 01-02-2001 (2001/584)

Informació pública del pla parcial de millora i de la proposta de programa d'actuació integrada del sector R-1 La Bola, del Pla General d'Ordenació Urbana de Xàtiva.
---------------------------------------------------------------------------------------------------------------------------------------------------------------------

### Dades del document

Número de DOGV
:   3930

Data del DOGV
:   01-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/584


Organisme emissor
:   Ajuntament de Xàtiva

Tipus de document
:   Anunci

Informació pública del pla parcial de millora i de la proposta de programa d'actuació integrada del sector R-1 La Bola, del Pla General d'Ordenació Urbana de Xàtiva. [2001/F584]
  
D'acord amb la Resolució número 12, de data 8 de gener de 2001, adoptada per l'alcalde president de la corporació, a la vista de la proposta promoguda conjuntament per les empreses Actinur SM, SL, i Llanera, SL, de programa d'actuació integrada de la unitat d'execució del sector R-1 La Bola, del sòl urbanitzable, amb una superfície total de 79.585,32 metres quadrats, que comprén una alternativa tècnica i un avantprojecte d'urbanització de la unitat d'execució, i un pla parcial de millora de l'ordenació detallada del pla general d'ordenació urbana que preveu l'obertura d'un nou vial i al millor ajust d'algunes noves alineacions a l'estat actual dels terrenys immediats a l'àmbit d'actuació, es va acordar sotmetre a exposició pública la documentació següent:
  
Se sotmet a exposició pública el pla parcial de millora durant un mes i se n'exhibeix la documentació completa, que es podrà consultar en aquest ajuntament, Departament d'Urbanisme. Simultàniament, es tramitarà la proposta de programa d'actuació integrada, que se sotmetrà a informació pública, i l'avantprojecte d'urbanització, mitjançant la publicació d'un anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant el qual es podran formular al·legacions, així com es podrà consultar en aquest ajuntament les actuacions que es deriven de la referida documentació i presentar, perquè s'hi incorporen, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
El període d'exposició al públic d'una primera iniciativa de programa, s'efectuarà per un període de 20 dies; si algú haguera iniciat una segona exposició d'una altra en competència amb aquella, serà procedent la pròrroga de terminis regulada en l'article 46.4 per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents al venciment de l'últim dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, del programa d'actuació i del pla parcial de millora, i s'ha d'aportar la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, en la següent data hàbil a la conclusió del termini per a presentar-les.
  
D'acord amb el que s'estableix en els articles 46.3-4 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el canvi o substitució de determinacions en els plans o programes exigeix complir el mateix procediment legal previst per a l'aprovació, que s'exposarà al públic durant un mes, amb exhibició de la documentació completa, si bé quan es tramiten juntament amb els programes seran aplicables les regles esmentades, encara que només respecte a l'adjudicació.